"PUOTLALELETSO YA BOBEDI MEPHATO 7 – 9 phaposing tse di lebisang kwa go kwaleng ditirwana di kaya maikaelelo a a seng bofitlha a a tswelang botlhe mosola. • Kwa bokhutlong go botlhokwa go tlhagisa gore Dikwalo ga se ka ga dikarabo tse di nepagetseng. setlhangwa sotlhe se kaya selo se le sengwe e seng dikarolwana tsa sona. Go buisa sentle ga setlhangwa go tsenyeletsa setlhangwa sotlhe mo go ranoleng, boitlhamedi, le ditiro tse di tlwaelegileng tsa mong le ditlhaloso. Dikgato tse dingwe tsa dikwalo tse di ka kopantshwang le go rutela go tlhaloganya le go tlhaloganya diponagalo tsa botlhokwa tsa dikwalo ke tatelano, mokwadi, thitokgang/ le dikgato tsa mofutakwalo. Dikgato tse di ka kopanngwa. mo kgatong ya tatelano le ya barutwana ba ka batlisisa le go kopanya pakathuthuto ya dikwalo le ditiragalo tsa hisetori ka nako e le nngwe. mo kgatong ya mokwadi barutwana ba ka tsaya karolo mo thutong e e anameng le e e tseneletseng ya mokwadi segolo mo pokong gape e ka lomaganya maboko a gagwe le le nako e e rileng ya hisetori. mo kgatong ya morero barutwana ba ka leba merero jaaka bosiamisi, go tswela pele, lerato jalo le jalo. go ralala palo ya maboko kgotsa mefutakwalo e e farologaneng le go di amanya go ditiragalo tsa maemo a botshelo a nnete. ba ka dira ditshweetso ka ditiro tsa baanelwa le go tshwaela ka morero. Go ya ka kgato ya mofutakwalo, barutwana ba ka rulaganya le go farologanya mefuta e e farologaneng ya mefutakwalo, sekao, pharologanyo magareng ga dipolotwana mo pading/ kgangkhutswe/terama/dinaane. Dikgato tsa go ruta tiriso ya puo Go ruta ga dipopego tsa puo go tshwanetse go tsepama mo mokgweng wa tiriso ya puo le se se ka diriwang ka puo, ke gore go dira jang bokao, go elatlhoko mathata le dikgatlhegelo, thotloetso, thotloetso ya ditsala le badirammogo, le mokgwa wa go tlhama botsalano jo bo tebileng. Go ruta dipopego tsa puo go tshwanetse go nna mokgwa wa go bona gore dilo di a diriwa. Go ruta ga dipopego tsa puo /tsa thutapuo ka jaalo go tshwanetse ga tlhaeletsana ka le go lotaganngwa. . Fa go rutiwa dipopego tsa puo melawana e e latelang e tshwanetse ya tlhokomelwa: • thutapuo e tshwanetse go rutwa mo go tlhameng ditlhangwa mo tirisong ya yona ka mafoko a mangwe go leng, ka puo ya nnete. • tiriso ya thutapuo ga e a tshwanela go felela mo go sekasekeng fela dipolelelo tse di sa nyalaneng-e tshwanetse go tlhalosa mokgwa o dipolelo di bopilweng ka one go tlhama setlhangwa sotlhe jaaka dikgang, ditlhamo, makwalo, le dipegelo, tseo barutwana ba di ithutang go di buisa le go di kwala mo sekolong. • tiriso ya didiriswa tse di maleba jaaka mmuisano, dipotsotherisano, e tshwanetse go tlhotlheletswa. • Golaganya dipopego tsa puo ka go dirisa puo mo tirisong mo maitshetlegong a a farologaneng a botsalano sekao. go tlhagisa maikutlo le dikakanyo tsa mong; go itsise batho, go bua kgotsa go bega ka dilo, ditiro, le ditiragalo kgotsa batho mo tikologong, mo nako e fetileng kgotsa mo nako e e tlang, go dira dikopo; go dira ditshitshinyo, go neela dijo/dino le go amogela kgotsa go gana ka boikobo, go neela le tsibogela ditaelo;go bapisa le farologanya dilo. • Dira ditirwana mo phaposing tse di amanyang le mefuta ya puo mo tirisong sekao. paka e e fetileng le tlhamo ya kanelo le go kwala pegelo; 12 PEGELO YA PHOLISI YA KHARIKHULAMO LE TLHATLHOBO"